राजा शयारू गी पुच्छन लगा तु कल दरिया पर नौंहदा होई के हा आक्खा करदा? शयारू कम्बी उठ्ठेआ ते बोलेआ महाराज किछ बी नईं। राजा बोलेआ जे तु आखदा हा जे मिकी कोई सरकारी नौकरी थोई जा। चल तुकी अज्जा कोला लेइयै भौड़ अफसर लाई दित्ता । दरिया दै बिच जिन्नयां भौड़ां पौन तु उन्दा हसाब रक्खना ते तेरी तनखा इक रुपआ मींहने दी होग। शयारू बड़ा खुश होए दा चली गेआ ते उसी बौने लेई इक कुर्सी मेज, लिखने गी कलम दोआत थोई गेई। शयारू बड़ा चलाक हा उन कुर्सी मेज इक जगह् रक्खेआ आपुं जाइयै रस्ते च खड़ोई गेआ। जेढ़ा आदमी उस रस्तै औंदा हा शयारू ने उस्सै गी दरिआ टप्पने लेई रोकी छोड़ना। इत्थें मेरी नौकरी भौड़ा गिनने लेई लग्गी दीयै। दरिया टप्पने कन्नें भौड़ां गिनने च फर्क पौदा ऐ छे मिल उपरा दा जाइयै टप्पो।